CELEX: E2007G0001
Language: el
Date: 2007-10-25 00:00:00
Title: Απόφαση της μόνιμης επιτροπής των κρατών ΕΖΕΣ αριθ. 1/2007/SC, της 25ης Οκτωβρίου 2007 , για την τροποποίηση της απόφασης της μόνιμης επιτροπής αριθ. 5/2004/ΜΕ η οποία θεσπίζει αρχή επιμερισμού των δαπανών για τον χρηματοδοτικό μηχανισμό ΕΟΧ

8.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 122/32
            
         
      ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΕΖΕΣ
   αριθ. 1/2007/SC
   της 25ης Οκτωβρίου 2007
   για την τροποποίηση της απόφασης της μόνιμης επιτροπής αριθ. 5/2004/ΜΕ η οποία θεσπίζει αρχή επιμερισμού των δαπανών για τον χρηματοδοτικό μηχανισμό ΕΟΧ
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί με το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο, στο εξής αναφερόμενη ως συμφωνία ΕΟΧ,
   τη συμφωνία σχετικά με τη συμμετοχή της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Δημοκρατίας της Σλοβακίας στον Ευρωπαϊκό Οικονομικό Χώρο, στο εξής αναφερόμενη ως συμφωνία για τη διεύρυνση του ΕΟΧ,
   την απόφαση της μόνιμης επιτροπής των κρατών της ΕΖΕΣ αριθ. 5/2004/ΜΕ της 23ης Σεπτεμβρίου 2004 η οποία θεσπίζει αρχή επιμερισμού των δαπανών για τον χρηματοδοτικό μηχανισμό ΕΟΧ,
   το γεγονός ότι το Λίχτενσταϊν είναι πλέον σε θέση να υποβάλει τα δικά του επίσημα δεδομένα για το ακαθάριστο εγχώριο προϊόν (ΑΕΠ),
   ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Οι παράγραφοι 6 και 7 του παραρτήματος της απόφασης της μόνιμης επιτροπής των κρατών της ΕΖΕΣ αριθ. 5/2004/ΜΕ η οποία θεσπίζει αρχή επιμερισμού των δαπανών για τον χρηματοδοτικό μηχανισμό ΕΟΧ, αντικαθίστανται από το ακόλουθο κείμενο:
   
      
                  «6.
               
               
                  Τα δεδομένα για το ΑΕΠ στα οποία θα στηριχθούν οι συνεισφορές για ένα συγκεκριμένο έτος t εκδίδονται μέχρι την 1η Φεβρουαρίου του ιδίου έτους και αφορούν τα έτη t-4, t-3 και t-2. Για το Λίχτενσταϊν θα χρησιμοποιηθούν τα τρία πλέον πρόσφατα έτη για τα οποία υπάρχουν διαθέσιμα δεδομένα.»
               
            
   Άρθρο 2
   Η παρούσα απόφαση τίθεται αμέσως σε ισχύ. Η απόφαση εφαρμόζεται για πρώτη φορά για το διάστημα 2007-2008.
   Άρθρο 3
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 25 Οκτωβρίου 2007.
      
         
            Για τη Μόνιμη Επιτροπή
         
         
            Ο Πρόεδρος
         
         Stefán Haukur JÓHANNESSON
         
         
            Ο Γενικός Γραμματέας
         
         Kåre BRYN